เลือกร้านบ้านครัวทะเล เพราะไม่ชอบไปทานร้านริมทะเล ที่มีแต่นักท่องเที่ยวไปกิน แต่ชาวบ้านท้องถิ่นไม่กิน

มาถึงบ่ายนิดๆ ลูกค้าชุดแรกทะยอยอิ่มแล้ว บนโต๊ะหลายโต๊ะยังไม่ได้เก็บจาน 

สั่งแกงส้มพริกสดปลากะพง ภาษาอังกฤษมันเขียนไว้ว่า  White sea bass  แต่เราได้ ปลากะพงแดงทะเล (หนังขาว ติดลายริ้วแดง เนื้อมีกลิ่นคาว ) ไม่ได้ใช้ปลากะพงขาว อย่างที่เขียนไว้ในเมนู ควรเขียนไปเลยภาษาไทยว่า ปลากะพงทะเล (เป็นปลาใหญ่ เนื้อมีกลิ่นคาวเล็กน้อย ตามธรรมชาติของมัน เราจะได้ไม่สั่ง )  

จุดที่รับไม่ได้คือ รสชาติของแกงส้ม น้ำแกงเผ็ดมาก เผ็ดอย่างเดียว ไม่มีความกลมกล่อม หรือความเป็นเนื้อปลายีๆ กับเครื่องแกง ข้นๆ  ทานได้ 2 ช้อนโต๊ะ ต้องวาง สั่งห่อ (เอากลับไปแปรธาตุต่อ)

ข้าวผัดไข่ปู เห็นในวงในมีคนแนะนำ เลยอยากลอง แต่ใน เมนูไม่เห็น ถามพนักงานว่า ราคาเท่าไร เค้าตอบว่าคงใกล้เคียงกับข้าวผัดปู 

เราถามว่า ข้าวผัดไข่ปูใส่แต่ไข่ปูหรือมีเนื้อปูด้วย พนักงานตอบว่ามีเนื้อปูด้วย

สิ่งที่ได้คือ 

ข้าวผัดไข่ไก่ใส่เนื้อปู ตลกมากเลยอ่ะ แล้วคิดราคาบวกเป็น 60+20=80 บาท เอาก็เอา จานนี้ อร่อยดี แม้ข้าวผัดจะผัดออกมามันไปหน่อย

